title: 2014/815/EU: Az Európai Parlament és a Tanács határozata ( 2014. október 22. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Spanyolország „EGF/2014/003 ES/Aragón food and beverage” referenciaszámú kérelme)

text:
               20.11.2014

               HU

               Az Európai Unió Hivatalos Lapja

               L 333/17

         AZ EURÓPAI PARLAMENT ÉS A TANÁCS HATÁROZATA
   (2014. október 22.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Spanyolország „EGF/2014/003 ES/Aragón food and beverage” referenciaszámú kérelme)

      (2014/815/EU)

   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
   tekintettel a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendeletre (2) és különösen annak 12. cikkére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (3) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy az 546/2009/EK európai parlamenti és tanácsi rendelet (4) értelmében a globális pénzügyi és gazdasági válság elhúzódása, vagy egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető egyéni vállalkozóknak, és segítse őket a munkaerőpiacra történő ismételt beilleszkedésben.

               (2)

               Az EGAA éves maximális összege az 1311/2013/EU, Euratom rendelet 12. cikkében meghatározottaknak megfelelően (2011-es árakon számítva) 150 millió EUR.

               (3)

               Spanyolország Aragónia (ES24) NUTS II. szintű régiójában a NACE Rev. 2. rendszer szerinti 56. ágazatban (Vendéglátás) (5) működő 661 vállalatnál történt elbocsátásokra tekintettel (6)2014. február 21-én kérelmet nyújtott be az EGAA igénybevétele iránt, amelyet az 1309/2013/EU rendelet 8. cikkének (3) bekezdésében előírt módon további információkkal egészített ki. A kérelem eleget tesz az 1309/2013/EK rendelet 13. cikkében az EGAA-ból származó pénzügyi hozzájárulás meghatározására vonatkozóan megállapított követelményeknek.

               (4)

               Az EGAA-t tehát a Spanyolország által benyújtott kérelem alapján igénybe kell venni 960 000 EUR összegű pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból 960 000 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2014. október 22-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         B. DELLA VEDOVA

      (1)  HL L 347., 2013.12.20., 855. o.

      (2)  HL L 347., 2013.12.20., 884. o.

      (3)  HL C 373., 2013.12.20., 1. o.

      (4)  HL L 167., 2009.6.29., 26. o.

      (5)  Az Európai Parlament és a Tanács 2006. december 20-i 1893/2006/EK rendelete a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.).

      (6)  Az EGAA-rendelet 3. cikkének a) pontja értelmében.


title: A Tanács 2005/765/KKBP határozata (2005. október 3.) az Európai Unió és Indonézia kormánya közötti, az Európai Unió Acehben (Indonézia) tevékenykedő Megfigyelő Missziója (Acehi Megfigyelő Misszió – AMM) és annak személyi állománya feladatairól, jogállásáról, kiváltságairól és mentességeiről szóló, levélváltás formájában történő megállapodás megkötéséről

text:
               29.10.2005

               HU

               Az Európai Unió Hivatalos Lapja

               L 288/59

         A TANÁCS 2005/765/KKBP HATÁROZATA
   (2005. október 3.)
   az Európai Unió és Indonézia kormánya közötti, az Európai Unió Acehben (Indonézia) tevékenykedő Megfigyelő Missziója (Acehi Megfigyelő Misszió – AMM) és annak személyi állománya feladatairól, jogállásáról, kiváltságairól és mentességeiről szóló, levélváltás formájában történő megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               2005. szeptember 9-én a Tanács elfogadta az Európai Unió Acehben (Indonézia) tevékenykedő Megfigyelő Missziójáról (Acehi Megfigyelő Misszió – AMM) szóló 2005/643/KKBP együttes fellépést (1).

               (2)

               Az együttes fellépés 7. cikke rendelkezik arról, hogy az Acehi Megfigyelő Misszió Indonéziában lévő személyzetének jogállását – beleértve adott esetben a Misszió lebonyolításához és zavartalan működéséhez szükséges kiváltságokat, mentességeket és további garanciákat – a Szerződés 24. cikkében megállapított eljárásnak megfelelően kell meghatározni.

               (3)

               A Tanács 2005. július 18-án felhatalmazást adott az elnökségnek arra, hogy tárgyalásokat kezdjen – amennyiben szükséges, a főtitkár/főképviselő támogatásával – az EU jövőbeni polgári válságkezelési missziói esetében az Európai Unió polgári válságkezelési missziójának a fogadóállambeli jogállásáról szóló megállapodásminta alapján a fogadó államokkal az Európai Unió polgári válságkezelési misszióinak jogállásáról, ezt követően az elnökség – a főtitkár/főképviselő támogatásával – tárgyalásokat folytatott Indonézia kormányával az Európai Unió Acehben (Indonézia) tevékenykedő Megfigyelő Missziójának (Acehi Megfigyelő Misszió – AMM) és annak személyi állománya feladatairól, jogállásáról, kiváltságairól és mentességeiről szóló, levélváltás formájában történő megállapodás megkötéséről.

               (4)

               A levélváltás formájában történő megállapodást az Európai Unió nevében jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és Indonézia kormánya közötti, az Európai Unió Acehben (Indonézia) tevékenykedő Megfigyelő Missziójának (Acehi Megfigyelő Misszió – AMM) és annak személyi állománya feladatairól, jogállásáról, kiváltságairól és mentességeiről szóló, levélváltás formájában történő megállapodás az Európai Unió nevében jóváhagyásra kerül.
   A levélváltás formájában történő megállapodás szövege e határozat mellékletét képezi.
   2. cikk
   A Tanács elnöke felhatalmazást kap, hogy kijelölje az Európai Uniót jogilag kötelező megállapodás aláírására jogosult személy(eke)t.
   3. cikk
   Ezt a határozatot az Európai Unió Hivatalos Lapjában ki kell hirdetni.
   4. cikk
   Ez a határozat elfogadása napján lép hatályba.

      Kelt Luxembourgban, 2005. október 3-án.

            a Tanács részéről

            az elnök

         D. ALEXANDER

      (1)  HL L 234., 2005.9.10., 13. o.
    ---documentbreak---

               29.10.2005

               HU

               Az Európai Unió Hivatalos Lapja

               L 288/60

         FORDÍTÁS
   Az Európai Unió és Indonézia kormánya közötti, az Európai Unió Acehben (Indonézia) tevékenykedő megfigyelő missziója (Acehi megfigyelő misszió – AMM) és annak személyi állománya feladatairól, jogállásáról, kiváltságairól és mentességeiről szóló, levélváltás formájában történő
   MEGÁLLAPODÁS
   Tisztelt Főtitkár Úr!
   Megtiszteltetés számomra, hogy igazolhatom 2005. szeptember 14-i, az Acehi Megfigyelő Misszió (AMM) feladataira, jogállására, kiváltságaira és mentességeire vonatkozó, mellékleteket is tartalmazó levelének a kézhezvételét, amely a következőképpen szól:
   „
         Megtiszteltetés számomra, hogy 2005. szeptember 9-én kelt levelére hivatkozással megerősíthetem az Acehi Megfigyelő Misszió (AMM) feladatait és megbízatását, amint azt az Ön, I. mellékletet képező leveleinek második bekezdése tartalmazza.
         Acehért Mozgalom (GAM) között 2005. augusztus 15-én – az acehi probléma békés, átfogó és fenntartható, az egységes Indonéz Köztársaságon belüli megoldásának biztosítása céljából – Helsinkiben aláírt szándéknyilatkozat alapján létrehozott AMM megbízatása teljesítésének megkönnyítése érdekében szükséges az AMM számára a megbízatása végrehajtásához alapul szolgáló jogi keret.
         Ennek megfelelően megtiszteltetés számomra olyan jogi keretet javasolni, amely meghatározza az AMM és személyi állománya jogállását, kiváltságait és mentességeit a megbízatásuk teljesítéséhez, amint azt a II. melléklet tartalmazza. Az indonéz kormány számára ez a jogi keret az 1969. évi New York-i, a különleges missziókról szóló egyezmény megerősítésére vonatkozó, 1982. január 25-i, második indonéz törvényen alapul.
         Hálás lennék, ha az Európai Unió nevében megerősítené azon rendelkezések elfogadását, valamint egyetértését azzal, hogy e levél és mellékletei – az Ön válaszával együtt – Indonézia kormánya és az Európai Unió közötti kötelező erejű jogi eszközt képeznek. Ezen eszköz az Ön válaszának aláírása napján lép hatályba. Amennyiben az Ön válaszának kézhezvételére későbbi időpontban kerül sor, úgy az indonéz kormány azt átmenetileg 2005. szeptember 15-ével fogja alkalmazni. A jogi eszköz közös megegyezéssel módosítható, illetve 2006. március 15-én megszűnik, kivéve ha további, legfeljebb hathónapos időtartamra szóló hosszabbításra kerül sor közös megegyezéssel.
         Az AMM és személyi állománya jogállására, kiváltságaira és mentességeire vonatkozó rendelkezések alkalmazandók maradnak mindaddig, míg az AMM személyi állományának valamennyi tagja nem távozik az Indonéz Köztársaságból, illetve adott esetben valamennyi fennálló követelés végleges rendezése nem történik meg a II. melléklet 16. szakasza szerint.
         Tisztelt Főtitkár Úr, kérem, fogadja megkülönböztetett nagyrabecsülésem kifejezését.
         Őszinte tisztelettel:

               Yusril Ihza Mahendra
               ideiglenes külügyminiszter

         I. MELLÉKLET
         Brüsszel, 2005. szeptember 9.
         Tisztelt Miniszter Úr!
         Hivatkozom az Európai Uniót az Acehi Megfigyelő Misszióban (AMM) való részvételre felkérő, 2005. július 12-i levelére, valamint az EU elvi beleegyezését megerősítő, 2005. július 22-i válaszomra. Tisztelettel tájékoztatom, hogy az Európai Unió Tanácsa 2005. szeptember 9-én az Európai Uniónak az AMM-ben való részvétele jogi keretének meghatározásáról szóló együttes fellépést fogadott el.
         Hivatkozással az indonéz kormány és a Szabad Acehért Mozgalom által 2005. augusztus 15-én aláírt szándéknyilatkozatra, valamint az Acehi Megfigyelő Misszió (AMM) létrehozására, szeretném megerősíteni, hogy az AMM feladatai a következők:
         Az AMM figyelemmel kíséri a szándéknyilatkozatot aláíró felek kötelezettségvállalásainak végrehajtását.
         Az AMM különösen:

                     a)

                     figyelemmel kíséri a Szabad Acehért Mozgalom leszerelését és lefegyverkezését;

                     b)

                     figyelemmel kíséri a nem szervezett katonai erők és a nem szervezett rendőri csapatok áthelyezését;

                     c)

                     figyelemmel kíséri a Szabad Acehért Mozgalom aktív tagjainak újrabeilleszkedését;

                     d)

                     figyelemmel kíséri az emberi jogok helyzetét, és segítséget nyújt e téren;

                     e)

                     figyelemmel kíséri a jogszabályok megváltoztatásának folyamatát;

                     f)

                     dönt az amnesztiával kapcsolatos vitás ügyekben;

                     g)

                     kivizsgálja a panaszokat és a szándéknyilatkozat állítólagos megsértéseit, valamint döntést hoz ezekről;

                     h)

                     kapcsolatot és megfelelő együttműködést alakít ki és tart fenn a felekkel.

               Javaslom, hogy szükség esetén a végrehajtási rendelkezésekről az AMM misszió vezetője és az Ön kormányának képviselői állapodjanak meg.
         A képviselőink közötti konzultációkat követően és azok folyományaként szeretném Önt levélváltás kezdeményezésére felkérni az AMM és személyi állománya jogállása, kiváltságai és mentességei tárgyában.
         Várakozással tekintek a további szoros együttműködés elé Önnel és kormányával.
         Kérem, fogadja megkülönböztetett nagyrabecsülésemet.
         Őszinte tisztelettel:

            Javier SOLANA

         II. MELLÉKLET
         Az Acehi Megfigyelő Misszió (AMM) jogállására, kiváltságaira és mentességeire vonatkozó rendelkezések
          1.   Az AMM jogi keretének alkalmazásában

                     a)

                     »AMM« vagy »a misszió«: az Európai Unió és a hozzájáruló ASEAN-országok által az Indonéz Köztársaság kormánya (GoI) és a Szabad Acehért Mozgalom között 2005. augusztus 15-én Helsinkiben aláírt szándéknyilatkozattal összhangban Naggroe Aceh Darussalam tartományban létrehozott Acehi Megfigyelő Misszió, beleértve az Indonéz Köztársaság területére telepített és az AMM-hez tartozó összetevőit, elemeit, parancsnokságait, személyi állományát és létesítményeit;

                     b)

                     »misszióvezető«: az AMM misszióvezetője;

                     c)

                     »AMM személyi állománya«: a misszióvezető/fő misszióvezető-helyettes, az uniós tagállamokból, egyéb európai államokból és a hozzájáruló ASEAN-országokból kiküldött személyi állomány, az AMM által szerződéses alapon toborzott, a misszió előkészítésére, támogatására és végrehajtására telepített nemzetközi személyzet, valamint a misszió keretében valamelyik küldő állam vagy uniós intézmény számára a misszió keretében kiküldetést teljesítő személyi állomány. A kereskedelmi beszállítók és a helyi személyzet nem tartozik ide;

                     d)

                     »parancsnokság«: az AMM főparancsnoksága Banda Acehben;

                     e)

                     »küldő állam«: bármely, az AMM-be személyi állományt kiküldött uniós tagállam, egyéb európai állam vagy hozzájáruló ASEAN-ország;

                     f)

                     »létesítmények«: az AMM tevékenységeinek végzéséhez, valamint az AMM személyi állományának elszállásolásához szükséges épületek, helyiségek és földterület;

                     g)

                     »helyi személyzet«: az Indonéz Köztársaságban állampolgársággal vagy állandó lakóhellyel rendelkező személyzet.

                2.   Általános rendelkezések

                     a)

                     Az AMM és az AMM személyi állománya az Egyesült Nemzetek Alapokmányával összhangban tiszteletben tartja az Indonéz Köztársaság szuverenitását, területi integritását, nemzeti egységét és politikai függetlenségét.

                     b)

                     Az AMM és az AMM személyi állománya megbízatása és feladatai végrehajtása során szigorú pártatlanság, tárgyilagosság és függetlenség birtokában jár el, valamint tiszteletben tartja az Indonéz Köztársaság nemzeti törvényeit és rendelkezéseit, beleértve Nanggroe Aceh Darussalam tartomány helyi törvényeit és rendelkezéseit.

                     c)

                     A misszió végrehajtása során az AMM személyi állománya tartózkodik a misszió természetével és céljával nem összeegyeztethető bármely tevékenységtől. Az említett személyzet nem jogosult fegyverviselésre.

                     d)

                     Feladatainak végrehajtása tekintetében az AMM autonómiát élvez. A fogadó állam tiszteletben tartja az AMM egységes jellegét.

                     e)

                     A misszióvezető rendszeresen tájékoztatja a külügyminisztériumot az indonéz kormány és a Szabad Acehért Mozgalom között létrejött szándéknyilatkozat teljes körű végrehajtásának pártatlan, tárgyilagos és hiteles megfigyeléséhez szükségesnek ítélt személyi állomány tagjainak számáról és nevéről.

                3.   Azonosítás

                     a)

                     Az AMM személyi állományának tagjai AMM-személyazonosító igazolványt kapnak, amelyet kötelezően állandóan maguknál tartanak. Az AMM az indonéz kormány illetékes hatóságai részére átadja az AMM-személyazonosító igazolvány egy mintapéldányát.

                     b)

                     AMM-jelzést kapnak az AMM személyi állománya által használt járművek és egyéb szállítóeszközök, és ezekről a helyi rendőrséget értesíteni kell. Valamennyi eszköz használata az AMM személyi állománya és a misszió által foglalkoztatott helyi személyzet számára engedélyezett kizárólagosan.

                     c)

                     Az AMM jogosult arra, hogy az EU és a hozzájáruló ASEAN-országok lobogóját főparancsnokságán és körzeti hivatalaiban, valamint egyéb létesítményein elhelyezze – az Indonéz Köztársaság lobogójával együtt. Az AMM-embléma – a misszióvezető döntése szerint – feltüntethető az AMM misszió helyiségein, járművein és civil ruházatán.

                4.   Belépési/kilépési helyek és a fogadó állam területén történő mozgás

                     a)

                     Az AMM személyi állománya és az AMM eszközei és szállítóeszközei az Indonéz Köztársaság határán a hivatalos határbelépési és -kilépési helyeken, tengeri kikötőkön és nemzetközi légifolyosókon keresztül lépnek be/ki. Az egészségügyi és sürgősségi evakuálásra vonatkozó kivételek a 19. szakasz alapján hozott rendelkezések tárgyát képezik.

                     b)

                     Az indonéz kormány elősegíti az AMM-nek és az AMM személyi állományának az Indonéz Köztársaság területére történő belépését és onnan történő kilépését, beleértve a misszió időtartama alatt az Indonéz Köztársaság területén való tartózkodáshoz szükséges engedélyek megadását. Az Indonéz Köztársaság területére történő belépés és onnan történő kilépés során végzett útlevél-ellenőrzést kivéve, az AMM – a 3. szakasz a) pontjában említett személyazonosító igazolvánnyal rendelkező – személyi állománya mentes az útlevél-, vámellenőrzési, vízum- és bevándorlási szabályok, illetve a bevándorlási vizsgálat bármely formája alól az Indonéz Köztársaságon belül.

                     c)

                     Az AMM személyi állománya mentes az Indonéz Köztársaságnak a külföldiek nyilvántartására és ellenőrzésére vonatkozó rendelkezései alól, de nem nyer tartózkodási vagy állandó lakóhely szerzésére való jogot az Indonéz Köztársaság területén.

                     d)

                     Az AMM eszközei és szállítóeszközei – az AMM érdekében az Indonéz Köztársaság területére történő belépéskor, azon való áthaladáskor, illetve az onnan történő kilépéskor – mentesülnek a leltár vagy más vámokmány bemutatására vonatkozó követelmény és minden egyéb vizsgálat alól, kivéve ha megalapozottan feltételezhető, hogy olyan árucikkeket tartalmaznak, amelyeket az Indonéz Köztársaság jogszabályai tiltanak, vagy amelyekre karanténrendelkezései vonatkoznak. Ezen vizsgálat kizárólag az AMM meghatalmazott képviselőjének jelenlétében végezhető.

                     e)

                     Az AMM személyi állománya gépjárművet vezethet, hajót irányíthat, és repülőgépet vezethet, amennyiben rendelkezik a megfelelő, érvényes nemzeti vagy nemzetközi vezetői engedéllyel, hajóparancsnoki igazolvánnyal vagy repülési engedéllyel. Ezen járművezetői engedélyeket vagy bizonyítványokat az indonéz kormány érvényesnek elismeri – adó vagy illeték kiszabása nélkül.

                     f)

                     A misszió céljára használt járművek és légi járművek mentesek a helyi engedélyezési vagy nyilvántartási kötelezettségek alól. A berepülésre, leszállásra és a légiforgalmi irányításra vonatkozó nemzetközi és nemzeti szabványokat és szabályozásokat továbbra is alkalmazni kell. A végrehajtási rendelkezések meghozatala – szükség esetén – a 19. szakasz alapján történik.

                     g)

                     Az AMM és az AMM személyi állománya, valamint azok járművei, légi járművei és bármely egyéb szállítóeszközei, felszerelései és készletei teljes és korlátlan mozgásszabadságot élveznek Nanggroe Aceh Darussalam tartomány egész területén, valamint az Indonéz Köztársaság egyéb területein – azon törvényekre és rendelkezésekre is figyelemmel, amelyek Indonéziának a nemzetbiztonsági okokból tiltott vagy szabályozott zónáiba történő belépésre vonatkoznak.

                     h)

                     A misszió célja érdekében az AMM személyi állománya és az AMM által foglalkoztatott helyi személyzet tagjai – hivatali feladataik ellátása során – a közutakat, hidakat, kompokat, repülőtereket és kikötőket mindenfajta vámtól, díjtól, illetéktől, adótól vagy egyéb költségektől mentesen vehetik igénybe. Az AMM nem mentesül az olyan feltételekkel igényelt és kapott szolgáltatásokért fizetendő ésszerű költségek alól, amelyek az Indonéz Köztársaság személyi állományának nyújtott szolgáltatásokra vonatkoznak.

                5.   Az indonéz kormány által biztosított kiváltságok és mentességek az AMM számára

                     a)

                     Az AMM létesítményei sérthetetlenek. A létesítményekbe az indonéz kormány képviselői kizárólag a misszióvezető hozzájárulásával léphetnek be.

                     b)

                     Az AMM létesítményei, azok berendezése és az ott található más eszközök, valamint a szállítóeszközök mentesek a házkutatás, hatósági igénybevétel, lefoglalás vagy végrehajtás alól.

                     c)

                     Az AMM, annak vagyona és eszközei – függetlenül attól, hogy hol és kinek a birtokában találhatók – mentesülnek mindennemű jogi eljárás alól.

                     d)

                     Az AMM irattára és dokumentumai –– beleértve mind a hagyományos, mind a digitális formában tárolt multimédiás anyagokat is –– mindenkor és mindenhol sérthetetlenek.

                     e)

                     Az AMM hivatalos levelezése sérthetetlen. Hivatalos levelezésnek minősül a misszióval és annak feladataival összefüggő minden levelezés.

                     f)

                     Az AMM által vagy számára hivatalos célra a fogadó országba importált vagy ott szerzett termék, tulajdon, eszköz és felszerelés tekintetében az indonéz kormány vámmentes behozatalt és kivitelt biztosít, valamint a belső adók alól is mentességet nyújt.

                     g)

                     Az indonéz kormány engedélyezi árucikkek behozatalát a misszió részére, és biztosítja azok mentességét valamennyi vám, díj, illeték, adó és hasonló teher alól – a tárolás, fuvarozás és más szolgáltatásnyújtás díjai kivételével.

                6.   Az indonéz kormány által biztosított kiváltságok és mentességek az AMM személyi állománya számára

                     a)

                     Az AMM személyi állományát nem lehet letartóztatni vagy őrizetbe venni.

                     b)

                     Az AMM személyi állományának iratai, levelezése és vagyona sérthetetlenséget élvez, a 6. szakasz f) pontja értelmében engedélyezett végrehajtási intézkedések kivételével.

                     c)

                     Az AMM személyi állománya minden körülmények között mentességet élvez az Indonéz Köztársaság büntető joghatósága alól. Az AMM személyi állományának a büntető joghatóság alóli mentességét adott esetben a küldő állam vagy az érintett EU-intézmény felfüggesztheti. A felfüggesztésnek minden esetben egyértelműnek kell lennie.

                     d)

                     Az AMM személyi állománya hivatalos feladatainak ellátása során szóbeli vagy írásbeli megnyilatkozásai, illetve végrehajtott cselekedetei tekintetében mentességet élvez az Indonéz Köztársaság minden polgári vagy közigazgatási eljárása alól. Amennyiben az AMM személyi állományának tagja ellen az Indonéz Köztársaság valamely bírósága előtt polgári eljárás indul, úgy erről haladéktalanul értesíteni kell a misszióvezetőt és a küldő állam vagy EU-intézmény illetékes hatóságát. Az eljárás bíróság előtti kezdeményezését megelőzően a misszióvezető és a küldő állam vagy EU-intézmény illetékes hatósága igazolja a bíróság számára, hogy a kérdéses cselekményt az AMM személyi állományának tagja a hivatalos feladatok ellátása közben követte-e el. Ha a cselekedet elkövetésére hivatalos feladatok ellátása során került sor, az eljárást nem kell megindítani. Ha a cselekedet elkövetésére nem hivatalos feladatok ellátása során került sor, az eljárás lefolytatható. A misszióvezető és a küldő állam vagy EU-intézmény illetékes hatósága által adott igazolás kötelező érvényű az Indonéz Köztársaság joghatósága számára, amely azt nem vitathatja. Abban az esetben, ha az AMM személyi állományának tagja indít eljárást, az eredeti keresethez közvetlenül kapcsolódó ellenkeresetek egyike tekintetében sem hivatkozhat a joghatóság alóli mentességére.

                     e)

                     Az AMM személyi állománya nem köteles tanúvallomást tenni.

                     f)

                     Az AMM személyi állományának tagjaival szemben nem lehet végrehajtási intézkedést foganatosítani, kivéve ha hivatalos feladataikkal össze nem függő polgári eljárás indult ellenük. Az AMM személyi állományának olyan tulajdona, amely a misszióvezető által kiadott igazolás szerint hivatalos feladataik ellátásához szükséges, mentes az ítélet, határozat vagy végzés végrehajtásaként történő lefoglalás alól. Polgári eljárások esetén az AMM személyi állományának tagjait nem lehet személyes szabadságukban korlátozni, vagy kényszerítő intézkedéseket foganatosítani ellenük.

                     g)

                     Az AMM személyi állományának az Indonéz Köztársaság joghatósága alóli mentessége nem jelent az érintett küldő állam joghatósága alóli mentességet.

                     h)

                     Az AMM személyi állománya az AMM számára nyújtott szolgáltatások tekintetében mentesül az Indonéz Köztársaságban esetlegesen hatályban levő szociális biztonsági rendelkezések alól.

                     i)

                     Az AMM személyi állománya az AMM vagy a küldő államok által részükre fizetett illetmények és járandóságok, valamint az Indonézia kormányán kívülről származó bármilyen jövedelmek tekintetében mentességet élvez az Indonéz Köztársaságban fizetendő adók alól.

                     j)

                     Az indonéz kormány – az általa elfogadott törvényekkel és rendeletekkel összhangban – engedélyezi az AMM személyi állományának személyes használatára szolgáló árucikkek behozatalát, és biztosítja azok mentességét a vámok, adók és kapcsolódó díjak alól, a tárolás, fuvarozás és hasonló szolgáltatások díjai kivételével. Az indonéz kormány az ilyen árucikkek kivitelét is engedélyezi. A belföldi piacon vásárolt áruk és szolgáltatások tekintetében az AMM személyi állománya az Indonéz Köztársaság jogszabályaival összhangban mentes a hozzáadottérték-adó és más adók alól.

                     k)

                     Az AMM személyi állományának személyes poggyásza mentes a vizsgálat alól, kivéve ha megalapozottan feltételezhető, hogy nem az AMM személyi állományának személyes használatára szolgáló árucikkeket tartalmaz, vagy olyan árucikkeket tartalmaz, amelyek behozatalát vagy kivitelét az Indonéz Köztársaság jogszabályai tiltják vagy karantén-rendelkezései vonatkoznak rá. Ezen vizsgálat kizárólag az AMM érintett személyi állományának vagy az AMM meghatalmazott képviselőjének jelenlétében végezhető.

                7.   Helyi személyzet
         A helyi személyzet tagjai – akik a fogadó állam állampolgárai vagy ott állandó lakóhellyel rendelkeznek – kizárólag az Indonéz Köztársaság által elismert mértékű kiváltságokat és mentességeket élvezik. Az Indonéz Köztársaságnak azonban olyan módon kell joghatóságot gyakorolnia az említett személyek felett, hogy indokolatlanul ne akadályozza a misszió feladatainak teljesítését.
          8.   Büntető joghatóság
         A küldő állam illetékes hatóságai jogosultak a fogadó állam területén a küldő állam jogszabályai által rájuk ruházott minden büntető joghatósági és fegyelmi jogkört gyakorolni a küldő állam vonatkozó jogszabályainak hatálya alá tartozó személyi állománnyal szemben.
          9.   Biztonság

                     a)

                     Az indonéz kormány saját lehetőségeit felhasználva teljes körű felelősséget vállal az AMM személyi állományának biztonságáért.

                     b)

                     E célból az indonéz kormány meghozza mindazon intézkedéseket, amelyek az AMM és az AMM személyi állományának védelme és biztonsága érdekében szükségesek. Az indonéz kormány által javasolt különleges rendelkezéseket a végrehajtás előtt minden esetben egyeztetni kell a misszió vezetőjével.

                     c)

                     Az AMM személyi állományának egészségügyi evakuálását a főbb repülőtereken keresztül magán szerződéses megbízottak végezhetik; az indonéz kormány biztonsági erői felelősek azonban a Nanggroe Aceh Darussalam tartomány tábori helyszínei és a főbb repülőterek közötti egészségügyi evakuálásért. Sürgős esetekben az AMM szerződéses megbízottja is végezheti az egészségügyi evakuálási feladatokat a tábori helyszínektől a főbb repülőterekig az indonéz kormány hatóságainak előzetes értesítését követően. Az indonéz kormány egészségügyi személyi állománya részt vehet az evakuálásban.

               10.   Öltözék
         Az AMM személyi állománya az AMM megkülönböztető azonosító jelzésével ellátott civil öltözéket visel a misszióvezető által kiadott szabályok szerint.
         11.   Együttműködés, valamint az információhoz és a médiához való hozzáférés

                     a)

                     Az indonéz kormány teljes körű együttműködést és támogatást biztosít az AMM és az AMM személyi állománya részére.

                     b)

                     Amennyiben a misszió teljesítésének céljából igényelt és szükséges, valamint az AMM megbízatása szempontjából lényeges, a fogadó állam az AMM személyi állománya számára tényleges hozzáférést biztosít a következőkhöz:

                                 —

                                 a fogadó állam felügyelete alá tartozó épületek, létesítmények, helyszínek és szolgálati járművek,

                                 —

                                 a felügyelete alá tartozó dokumentumok, anyagok és információk.

                           Szükség esetén a 19. szakaszban említettek szerint kiegészítő megállapodások megkötésére kerülhet sor.

                     c)

                     A misszióvezető és az indonéz kormány rendszeres konzultációt folytat, és meghozza a szükséges intézkedéseket a szoros és kölcsönös kapcsolattartás valamennyi megfelelő szinten való biztosítása érdekében. Az indonéz kormány összekötő tisztviselőt nevezhet ki az AMM-hez.

                     d)

                     A misszióvezető szabad hozzáféréssel rendelkezik a helyi, nemzeti és nemzetközi média képviselői felé az AMM tevékenységével és a misszió teljesítésével kapcsolatos véleményének szabad kifejezése érdekében. Ezzel megegyező módon akadálytalan hozzáférés biztosított a média számára is a misszióvezető vagy szóvivője felé.

                     e)

                     A misszióvezető jogosult a rendelkezésre álló műsorszolgáltató rendszerekhez és szervezetekhez való hozzáférésre és azok felhasználására, és/vagy üzenetének saját eszközeivel történő előállítására és terjesztésére Nanggroe Aceh Darussalam tartomány érintett közönségének tájékoztatása érdekében, missziója határain belül, az érintett műsorszolgáltatókkal és média üzemeltetőkkel kötött megállapodásokra is figyelemmel.

                     f)

                     Az AMM jogképességgel rendelkezik az indonéz törvények és rendelkezések értelmében megbízatása hatékony teljesítéséhez, különösen ahhoz, hogy engedélyezze az AMM számára bankszámlák nyitását vagy ingó és ingatlan vagyon szerzését és elidegenítését, továbbá azt, hogy eljárhat bíróság előtt.

               12.   Támogatás és szerződéskötés az indonéz kormány részéről

                     a)

                     Az indonéz kormány kész segítséget nyújtani az AMM kérése esetén a megfelelő létesítmények megtalálásához.

                     b)

                     Az indonéz kormány költségmentesen biztosít – igény és rendelkezésre állás esetén – az indonéz kormány tulajdonában levő létesítményeket, amennyiben az AMM ezeket a létesítményeket adminisztratív és műveleti tevékenységeinek végzéséhez kéri.

                     c)

                     Eszközeihez és lehetőségeihez mérten az indonéz kormány hozzájárul a misszió előkészítéséhez, telepítéséhez, végrehajtásához és támogatásához, ideértve az AMM-szakértők közös létesítményeit és felszerelését is.

                     d)

                     Az indonéz kormány részéről a misszióhoz nyújtott segítségre és támogatásra az indonéz kormány személyi állományának nyújtott segítségre és támogatásra vonatkozókkal megegyező feltételek érvényesek.

                     e)

                     Az AMM által az Indonéz Köztársaságban kötött szerződésekre alkalmazandó jogot az érintett szerződések határozzák meg.

               13.   Létesítmények megváltoztatása

                     a)

                     Az AMM a műveleti igényeinek megfelelően jogosult létesítmények építésére, azok átalakítására vagy más módon történő módosítására az illetékes indonéz hatóságokkal konzultálva. Az illetékes indonéz hatóságok részéről fennálló bármilyen kifogásról az AMM-et késedelem nélkül értesíteni kell.

                     b)

                     Az indonéz kormány nem követel az AMM-től kártérítést az említett építésekért, átalakításokért vagy módosításokért.

               14.   Rendelkezések az AMM személyi állománya tagjainak elhalálozása esetére

                     a)

                     A misszióvezető jogában áll megtenni a szükséges intézkedéseket és gondoskodni az AMM személyi állománya bármely elhalálozott tagjának, valamint az elhalálozott személy személyes tulajdonának a hazaszállításáról.

                     b)

                     Az AMM személyi állománya elhalálozott tagjainak boncolása csak az érintett állam hozzájárulásával, valamint az AMM és/vagy az érintett állam képviselőjének a jelenlétében végezhető.

                     c)

                     Az indonéz kormány és az AMM a lehető legteljesebb mértékben együttműködik az AMM személyi állománya elhalálozott tagjának mielőbbi hazaszállítása érdekében.

               15.   Hírközlés

                     a)

                     Az AMM jogosult a megbízatása teljesítéséhez szükséges felszerelések – mint például térképek és navigációs eszközök, felderítő műszerek, kamerák, videókészülékek és adott esetben egyéb kapcsolódó felszerelések – használatára.

                     b)

                     Az AMM rádióadó- és -vevőállomásokat, valamint műholdrendszereket telepíthet és üzemeltethet. Az AMM együttműködik az indonéz kormány illetékes hatóságaival a megfelelő frekvenciák használatából eredő összeütközések elkerülése érdekében. Az indonéz kormány költségmentesen biztosít hozzáférést a frekvenciaspektrumhoz.

                     c)

                     Az AMM a művelet céljai érdekében az indonéz hatóságokkal folytatott konzultáció mellett korlátlan kommunikációra jogosult rádió (beleértve a műholdas, a hordozható és kézi készülékeket is), telefon, távíró, telefax és más eszközök segítségével, jogosult továbbá az AMM létesítményein belüli és azok közötti kommunikáció biztosításához szükséges berendezések telepítésére, a kábel- és földvezeték-fektetést is beleértve.

                     d)

                     Az AMM saját létesítményein belül megteheti a szükséges intézkedéseket az AMM és/vagy az AMM személyi állománya részére, illetve általuk küldött posta továbbítására.

               16.   Követelések haláleset, sérülés, kár és veszteség esetén

                     a)

                     Az indonéz kormány, a küldő államok, az AMM és az AMM személyi állománya nem felel a műveleti szükségletekhez kapcsolódó, vagy polgári zavargásokkal vagy az AMM védelmével kapcsolatos tevékenységek által a polgári vagy kormányzati vagyonban okozott károkért.

                     b)

                     A békés rendezés érdekében a polgári vagy kormányzati vagyonban okozott, az (1) bekezdés hatálya alá nem tartozó károkért való követeléseket, valamint a halál és személyi sérülések miatti, és az AMM vagyonában bekövetkező károk miatti követeléseket az Indonéz Köztársaság jogi vagy természetes személyeinek okozott kár esetében az indonéz kormány illetékes hatóságain keresztül az AMM-nek kell benyújtani, az AMM-nek vagy személyi állományának okozott kár esetében pedig az Indonéz Köztársaság illetékes hatóságainak. Követelések mind a szerződéses, mind a szerződésen kívüli felelősséggel összefüggésben lehetnek.

                     c)

                     Amennyiben nincs mód a békés rendezésre, a követelést a kártalanítási bizottságnak kell benyújtani, amely egyenlő arányban áll az AMM képviselőiből, valamint az indonéz kormány képviselőiből. A követeléseket közös megegyezéssel kell rendezni.

               17.   Kapcsolattartás és vitás kérdések

                     a)

                     Az ezen rendelkezések alkalmazásával összefüggésben felmerülő valamennyi kérdést az AMM és az indonéz kormány illetékes hatóságainak képviselői együttesen vizsgálják meg.

                     b)

                     Az előzetes rendezés elmaradása esetén az ezen rendelkezések értelmezésével vagy alkalmazásával kapcsolatos vitás kérdések rendezésére kizárólag diplomáciai úton kerül sor.

               18.   Egyéb rendelkezések

                     a)

                     Minden olyan esetben, amikor ezen rendelkezések az AMM és az AMM személyi állományának kiváltságaira, mentességeire és jogaira hivatkoznak, az indonéz kormány felelős ezek érvényesítéséért, valamint az indonéz kormány megfelelő helyi hatóságai részéről történő betartásukért.

                     b)

                     E rendelkezéseknek nem céljuk a küldő állam számára biztosított jogoktól való eltérés, vagy azok úgy nem értelmezhetőek.

               19.   Végrehajtási rendelkezések
         Ezen rendelkezések alkalmazásában a műveleti, adminisztratív és technikai kérdések a misszióvezető és az indonéz kormány közigazgatási hatóságai között megkötendő külön megállapodások tárgyát képezhetik.
      ”
   Megtiszteltetés számomra, hogy megerősíthetem az Európai Unió nevében, hogy az Ön levelének és mellékleteinek tartalma az Európai Unió számára elfogadható, és az Ön levele és mellékletei ezen válasszal együtt – az Ön javaslatának megfelelően – kötelező erejű jogi eszközt képeznek. Amint azt az Ön levele is tartalmazza, ez a jogi eszköz ezen levél aláírásának napján lép hatályba. Szeretném az alkalmat megragadni arra is, hogy kifejezzem köszönetem az indonéz kormánynak azért, hogy elfogadta ezen jogi eszköz 2005. szeptember 15-ével történő átmeneti alkalmazását. 2005. szeptember 15.
   Lekötelezne, ha visszaigazolná e levél kézhezvételét.
   Kérem, fogadja megkülönböztetett nagyrabecsülésem kifejezését.

      Javier SOLANA

      c.c: Dr. N. Hassan Wirajuda
      Minister for Foreign Affairs


title: Az Európai Parlament és a Tanács 848/2004/EK határozata (2004. április 29.) a nemek közötti egyenlőség területén európai szinten tevékenykedő szervezetek támogatását célzó közösségi cselekvési program létrehozásáról

text:
Fontos jogi nyilatkozat

|

32004D0848

Hivatalos Lap L 157 , 30/04/2004 o. 0018 - 0032

		Az európai parlament és a tanács 848/2004/EK határozata(2004. április 29.)a nemek közötti egyenlőség területén európai szinten tevékenykedő szervezetek támogatását célzó közösségi cselekvési program létrehozásárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 13. cikke (2) bekezdésére,tekintettel a Bizottság javaslatára,tekintettel ez Európai Gazdasági és Szociális Bizottság véleményére [1],a Szerződés 251. cikkében megállapított eljárásnak megfelel ően [2],mivel:(1) A nemek közötti egyenlőség elve a Szerződés 2. cikke és 3. cikkének (2) bekezdése szerint, valamint az Európai Közösségek Bíróságának állandó ítélkezési gyakorlata alapján a közösségi jog alapelvei közé tartozik. A Szerződés értelmében a nemek közötti egyenlőség a Közösség egyik különleges feladata és célkitűzése, és a Közösség tevékenyen részt vesz a nemek közötti egyenlőség előmozdításában a közösségi cselekvés minden területén.(2) A Szerződés 13. cikkének (1) bekezdése a Tanácsra ruházza azt a hatáskört, hogy megfelelő intézkedéseket tegyen a bármely formájú – többek között a nemen alapuló – megkülönböztetés leküzdésére. A 13. cikk (2) bekezdése alapján, a Tanács a Szerződés 251. cikkében megállapított eljárás szerint jár el, ha a tagállamok által e célkitűzés elérése érdekében tett intézkedések támogatására közösségi ösztönző intézkedéseket fogad el, kizárva azonban a tagállamok törvényi, rendeleti és közigazgatási rendelkezéseinek bármilyen összehangolását.(3) Az Európai Unió alapjogi chartájának 21. cikke tiltja a nemen alapuló mindennemű megkülönbözetést, a 23. cikk pedig minden területen előírja a nemek közötti egyenlőséget.(4) A közösségi szinten megtett intézkedésekből nyert tapasztalatok azt mutatták, hogy a nemek közötti egyenlőség támogatása a gyakorlatban különféle intézkedések – különösen egymást kölcsönösen erősítő jogszabályok és tényleges cselekvések – kombinációját teszi szükségessé.(5) A Bizottság európai kormányzásról szóló fehér könyve az állampolgároknak a politika kialakításában és végrehajtásában való részvételét, a civil társadalom és a civil társadalmi szervezetek bevonását, valamint az érdekelt felek hatékonyabb és átláthatóbb konzultációját javasolja.(6) A Pekingben megtartott, nőkről szóló negyedik világkonferencia 1995. szeptember 15-én nyilatkozatot és cselekvési tervet fogadott el, amely arra hívja fel a kormányokat, a nemzetközi közösséget és a civil társadalmat, hogy tegyenek stratégiai intézkedéseket a nőkkel szembeni megkülönböztetés és a nemek közötti egyenjogúság akadályainak leküzdésére.(7) A Tanács a 2001/51/EK határozattal [3] közösségi cselekvési programot hozott létre a nemek közötti egyenlőségre vonatkozó közösségi keretstratégiával kapcsolatban. Ezen intézkedéseket támogató intézkedésekkel kell kiegészíteni az érintett területeken.(8) Az Európai Unió 2003. évi és az azt megelőző évekre szóló általános költségvetése A-3037 (No ABB 040501) és A-3046 (No ABB 040503) költségvetési tételének célja az Európai Női Lobbi és a nemek közötti egyenlőség előmozdítása terén tevékenykedő női szervezetek támogatása volt.(9) Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet [4] (a továbbiakban: a költségvetési rendelet) szerint a meglévő támogatási intézkedéseknek olyan alap-jogiaktuson kell alapulniuk, amely összhangban van e költségvetési rendelet rendelkezéseivel.(10) Bizonyos szervezetek tevékenysége – különösen a kifejezetten nőkkel foglalkozó közösségi intézkedések esetében – hozzájárul a nemek közötti egyenlőség előmozdításához.(11) Különösen a 15 tagállam legtöbb női szervezetét magában foglaló és több, mint 3000 taggal rendelkező Európai Női Lobbi járul jelentős mértékben hozzá a nőket érintő közösségi intézkedések előmozdításához, figyelemmel kíséréséhez és terjesztéséhez a nemek közötti egyenlőség elérése céljából. A Lobbi általános európai érdekű tevékenységet folytat.(12) Következésképpen strukturált programot kell elfogadni az ilyen szervezetek – meghatározott intézkedések támogatásának, illetve a nemek közötti egyenlőség területén általános európai érdekű célt vagy az Európai Unió vonatkozó politikájának részét képező célt szolgáló tevékenységek működési támogatásának formájában történő – pénzügyi támogatására.(13) E program széles földrajzi területet ölel fel annak a ténynek köszönhetően, hogy új csatlakozási szerződés aláírására került sor 2003. április 16-án, és hogy az Európai Gazdasági Térségről (EGT) szóló megállapodás fokozott együttműködést határoz meg a nemek közötti egyenlőség területén egyrészről az Európai Közösség és annak tagállamai, másrészről pedig az Európai Szabadkereskedelmi Társulás (EFTA) országai között. Az EGT-megállapodás határozza meg az EGT-megállapodásban részes EFTA-országok – vonatkozó közösségi programokban való – részvételének eljárásait. Ezen kívül a programban való részvételt nyitottá kell tenni Románia és Bulgária számára az ezen országok Európa-megállapodásaiban, azok kiegészítő jegyzőkönyveiben és a vonatkozó Társulási Tanácsok határozataiban meghatározott feltételekkel összhangban, továbbá Törökország számára az Európai Közösség és a Török Köztársaság közötti, a Török Köztársaság közösségi programokban való részvételének általános elveiről szóló keretmegállapodásban [5] meghatározott feltételekkel összhangban.(14) A nemek közötti egyenlőség előmozdítása területén európai szinten tevékenykedő szervezetek sajátos természetét figyelembe kell venni az említett támogatás nyújtására vonatkozó eljárások megállapításakor.(15) E határozat a program teljes időtartamára meghatározza a költségvetési hatóság számára az éves költségvetési eljárás során az Európai Parlament, a Tanács és a Bizottság közötti, a költségvetési fegyelemről és a költségvetési eljárás fejlesztéséről szóló, 1999. május 6-i Intézményközi Megállapodás [6] 33. pontja értelmében elsődleges hivatkozási alapul szolgáló pénzügyi keretet.(16) Az Európai Parlamentnek, a Tanácsnak és a Bizottságnak a támogatások nyújtására vonatkozó alap-jogiaktusokról szóló, 2003. november 24-i együttes nyilatkozata –kivételes jelleggel – lehetővé teszi a támogathatósági időszakra vonatkozó átmeneti rendelkezéseknek e programba történő beillesztését,A KÖVETKEZŐKÉPPEN HATÁROZTAK:1. cikkA program célkitűzése(1) E határozattal közösségi cselekvési program (a továbbiakban: a program) jön létre a nemek közötti egyenlőség területén európai szinten tevékenykedő szervezetek támogatására.(2) A program általános célja azon szervezetek tevékenységének támogatása, amelyek folyamatban lévő munkaprogramja vagy egyedi intézkedése az általános európai érdeket szolgálja a nemek közötti egyenlőség területén, vagy az Európai Unió vonatkozó politikájának részét képező célkitűzéssel rendelkezik.(3) A program 2004. január 1-jén kezdődik és 2005. december 31-én fejeződik be.2. cikkA programhoz való csatlakozás(1) A támogatásra való jogosultság érdekében a nemek közötti egyenlőség területén európai szinten tevékenykedő szervezetnek eleget kell tennie a mellékletben meghatározott rendelkezéseknek, és tevékenységének:a) hozzá kell járulnia a nemek közötti egyenlőség előmozdítását célzó közösségi intézkedések fejlesztéséhez és végrehajtásához;b) összhangban kell lennie a nemek közötti egyenlőségre vonatkozó közösségi politika alapelveivel és jogszabályaival;c) transznacionális potenciállal kell rendelkeznie.(2) A szóban forgó szervezetnek egy évnél hosszabb ideje jogszerűen megalapítottnak kell lennie, amely önállóan vagy különböző koordinált szövetségek formájában tevékenykedik.3. cikkHarmadik országok részvételeA tagállamokban székhellyel rendelkező szervezeteken kívül a programban való részvétel a nemek közötti egyenlőség területén európai szinten tevékenykedő olyan szervezetek számára is nyitott, amelyek a következő államok valamelyikében rendelkeznek székhellyel:a) a Csatlakozási Szerződést 2003. április 16-án aláíró csatlakozó államok;b) az EFTA/EGT országok, az EGT-megállapodásban meghatározott feltételekkel összhangban;c) Románia és Bulgária, amelyek tekintetében a részvételi feltételeket az Európa-megállapodásokban, azok kiegészítő jegyzőkönyveiben és a vonatkozó Társulási Tanácsok határozataiban megállapított feltételekkel összhangban kell meghatározni;d) Törökország, amely tekintetében a részvételi feltételeket az Európai Közösség és a Török Köztársaság közötti, a Török Köztársaság közösségi programokban való részvételének általános elveiről szóló keretmegállapodással összhangban kell meghatározni.4. cikkA kedvezményezettek kiválasztása(1) A működési támogatásokat közvetlenül a melléklet 2.1. pontjában említett kedvezményezettek kapják.(2) A működési támogatás folyamatban lévő munkaprogram alapján történő odaítélése vagy a támogatás egyedi intézkedésre történő odaítélése a nemek közötti egyenlőség előmozdítására irányuló európai uniós politika részét képező általános európai érdeket célul kitűző szervezet részére a mellékletben megállapított általános kritériumokkal összhangban történik. A melléklet 2.2. és 2.3. pontjával összhangban támogatásra jogosult szervezeteket ajánlattételi felhívást követően kell kiválasztani.5. cikkA támogatás odaítélése(1) A nemek közötti egyenlőség területén európai szinten tevékenykedő szervezetek részére a melléklet 2.1. és 2.2. pontjával összhangban odaítélt működési támogatások a szervezet támogatás által érintett naptári évre vonatkozó támogatható kiadásainak legfeljebb 80 %-át fedezhetik.(2) A költségvetési rendelet 113. cikkének (2) bekezdése alapján és az e határozat hatálya alá tartozó szervezetek természete miatt az e program keretében nyújtott támogatásoknál el kell térni a fokozatos csökkentés elvétől.6. cikkPénzügyi rendelkezések(1) A program 2004 és 2005 közötti időszakban történő végrehajtásának pénzügyi kerete 2,2 millió euró.(2) Az éves előirányzatokat a pénzügyi terv keretein belül a költségvetési hatóság engedélyezi.7. cikkÁtmeneti rendelkezésekA 2004-ben odaítélt támogatások esetében a kiadások támogathatóságának időszaka 2004. január 1-jén kezdődhet azzal a feltétellel, hogy a kiadások nem előzik meg azt a napot, amelyen a támogatás iránti kérelmet benyújtották, vagy azt a napot, amelyen a kedvezményezett költségvetési éve kezdődik.2004-ben azon kedvezményezettek esetében, amelyek költségvetési éve március 1-je előtt kezdődik, mentesítés adható azon kötelezettség alól, miszerint a támogatási megállapodást a kedvezményezett költségvetési évének kezdetétől számított első négy hónapon belül kell aláírni a költségvetési rendelet 112. cikkének (2) bekezdésében foglaltak szerint. Ezen esetben a támogatási megállapodást legkésőbb 2004. június 30-ig kell aláírni.8. cikkFigyelemmel kísérés és értékelésA Bizottság legkésőbb 2006. december 31-ig jelentést nyújt be az Európai Parlament és a Tanács részére a program célkitűzéseinek megvalósításáról. A jelentés a kedvezményezettektől beszerzett eredményeken alapul, és különösen az eredmények hatékonyságát értékeli az 1. cikkben és a mellékletben megállapított célkitűzések elérése tekintetében.9. cikkHatálybalépésEz a határozat az Európai Unió Hivatalos Lapjában való kihirdetését követő napon lép hatályba.Ezt a határozatot 2004. január 1-jétől kell alkalmazni.Kelt Strasbourgban, 2004. április 29-én.az Európai Parlament részérőlaz elnökP. Coxa Tanács részérőlaz elnökM. Mcdowell[1] HL C 80., 2004.3.30., 115. o.[2] Az Európai Parlament 2003. november 20-i véleménye (a Hivatalos Lapban még nem tették közzé), a Tanács 2004. február 6-i közös álláspontja (HL C 95. E, 2004.4.20., 1. o.), az Európai Parlament 2004. március 30-i álláspontja (a Hivatalos Lapban még nem tették közzé) és a Tanács 2004. április 20-i határozata.[3] HL L 17., 2001.1.19., 22. o.[4] HL L 248., 2002.9.16., 1. o.[5] HL L 61., 2002.3.2., 29. o.[6] HL C 172., 1999.6.18., 1. o. A 2003/429/EK európai parlamenti és tanácsi határozattal (HL L 147., 2003.6.14., 25. o.) módosított megállapodás.--------------------------------------------------MELLÉKLET1. Támogatható tevékenységekAz 1. cikkben megállapított általános célkitűzés rendeltetése a közösségi cselekvés megerősítése a nemek közötti egyenlőség területén, illetve e cselekvés hatékonyságának növelése a nemek közötti egyenlőség területén európai szinten tevékenykedő szervezetek – ideértve az Európai Női Lobbit is – pénzügyi támogatásával.1.1. A nemek közötti egyenlőség előmozdítása terén működő szervezetek következő tevékenységei járulhatnak hozzá a közösségi cselekvés hatékonyságának erősítéséhez és növeléséhez:- az érdekelt felek képviselete közösségi szinten,- a nemek közötti egyenlőség előmozdítását célzó, figyelemfelkeltő tevékenységek, különösen tanulmányok, kampányok és szemináriumok révén,- a nemek közötti egyenlőség előmozdítását érintő közösségi politikával kapcsolatos információk terjesztése,- többek között a szakmai és a családi élet összeegyeztetését, a nők döntéshozatalba való bevonását, a nők elleni erőszak, a nemi sztereotípiák és a munkahelyi megkülönböztetés elleni küzdelmet előmozdító intézkedések,- a harmadik országokban működő női szervezetekkel való együttműködést elősegítő és a nők helyzetével kapcsolatban a nyilvánosság figyelmének világszerte történő felkeltését célzó intézkedések.1.2. A nem kormányzati női szervezetek képviselete és koordinálása, valamint a nőkkel kapcsolatos információk európai intézmények és nem kormányzati szervezetek részére történő közvetítése terén az Európai Női Lobbi által kifejtett tevékenységek az alábbiakat foglalják magukban:- a pekingi cselekvési terv (ENSZ) nyomon követése,- hozzájárulás a nemek közötti egyenlőséggel foglalkozó európai jogszabályok javításához és a nők valamennyi politikai területre történő bevonásához,- a nemek közötti egyenlőséggel foglalkozó üléseken és konferenciákon való részvétel,- intézkedések megtétele annak biztosítására, hogy a nők véleményeit és érdekeit belefoglalják a nemzeti és az európai politikákba, különösen a döntéshozatalban való részvételük ösztönzése révén,- a nemek közötti egyenlőség megerősítése az EU bővítési folyamatában és a csatlakozó tagállamokban lévő női szervezetekkel való együttműködés fejlesztése.2. A támogatható tevékenységek végrehajtásaA program alapján közösségi támogatásra jogosult szervezetek által végzett tevékenységek az alábbi cselekvési területek egyikéhez tartoznak:2.1. 1. cselekvési terület: az Európai Női Lobbi – amelynek tagjai többek között az Európai Unió tagállamainak női szervezetei – folyamatban lévő tevékenységei, az alábbi elvek figyelembevételével:- a Lobbi szabadon választhatja meg tagjait,- a Lobbi az 1.2. ponttal összhangban szabadon fejtheti ki tevékenységét.2.2. 2. cselekvési terület: a nemek közötti egyenlőség területén általános európai érdekű célt vagy az Európai Unió vonatkozó politikájának részét képező célt szolgáló szervezet folyamatban lévő tevékenységei.A 2. cikkel összhangban itt olyan közhasznú szervekről van szó, amelyek tevékenységüket kizárólag a nemek közötti egyenlőség elérése céljából fejtik ki, vagy olyan, szélesebb célkitűzéssel rendelkező szervekről, amelyek tevékenységük egy részét kizárólag a nemek közötti egyenlőség előmozdítása érdekében végzik.Egy ilyen szervezet folyamatban lévő munkaprogramja végrehajtásának támogatására éves működési támogatás adható.2.3. 3. cselekvési terület: a nemek közötti egyenlőség területén általános európai érdekű célt vagy az Európai Unió vonatkozó politikájának részét képező célt szolgáló szervezet egyedi intézkedései.3. A kedvezményezettek kiválasztása3.1. A megfelelő munkaterv és költségvetés jóváhagyása után a program 1. cselekvési területén közvetlenül adható működési támogatás az Európai Női Lobbi részére.3.2. A program 2. cselekvési területén a működési támogatásra jogosult szervezeteket ajánlattételi felhívások alapján kell kiválasztani.3.3. A program 3. cselekvési területén az egyedi intézkedéssel kapcsolatos támogatásra jogosult szervezeteket ajánlattételi felhívások alapján kell kiválasztani.4. Ellenőrzések és vizsgálatok4.1. A működési támogatás kedvezményezettje az utolsó kifizetést követő öt éves időszakon keresztül a Bizottságnak való rendelkezésre bocsátás céljából megőrzi a támogatásnyújtás éve alatt felmerült kiadásokkal kapcsolatos valamennyi bizonylatot, beleértve az auditált pénzügyi kimutatásokat is. A támogatás kedvezményezettje gondoskodik arról, hogy adott esetben a szervezetek partnerei vagy tagjai birtokában lévő bizonylatokat is a Bizottság rendelkezésére bocsássák.4.2. A Bizottság – saját alkalmazottjai útján vagy az által kiválasztott más szakképzett külső szervvel – megvizsgáltathatja a támogatás felhasználását. E vizsgálatok bármikor elvégezhetők a támogatási megállapodás időtartama és az egyenleg kifizetése napjától számított öt éves időszak alatt. A vizsgálat megállapításai adott esetben a Bizottság visszatérítési határozataihoz is vezethetnek.4.3. A Bizottság alkalmazottai és a Bizottság által felhatalmazott külső személyek a megfelelő módon jogosultak belépni különösen a kedvezményezett irodáiba, valamint hozzáférhetnek a vizsgálatok elvégzéséhez szükséges összes információhoz, ideértve az elektronikus formában tárolt adatokat is.4.4. A Számvevőszék és az Európai Csaláselleni Hivatal (OLAF) – különös tekintettel a belépési és hozzáférési jogokra – a Bizottsággal azonos jogokat élvez.4.5. Az Európai Közösségek pénzügyi érdekeinek csalással és más szabálytalanságokkal szembeni védelme érdekében a Bizottság a programmal kapcsolatban helyszíni ellenőrzéseket és vizsgálatokat végezhet a 2185/96/EK, Euratom tanácsi rendelettel [1] összhangban. Szükség esetén a vizsgálatokat az Európai Csaláselleni Hivatalnak (OLAF) kell elvégeznie, amely vizsgálatokat az 1073/1999/EK európai parlamenti és tanácsi rendelet [2] szabályozza.[1] HL L 292., 1996.11.15., 2. o.[2] HL L 136., 1999.5.31., 1. o.--------------------------------------------------


title: A Tanács határozata (1993. december 16.) a kereskedelmi célú közúti járművek ideiglenes behozataláról szóló vámegyezmény (1956) megkötéséről és az Egyesült Nemzeteknek az ideiglenes behozatali okmányok (carnets de passage en douane és CPD-igazolványok) kereskedelmi célú közúti járművekre való alkalmazhatóságáról szóló 1993. július 2-i határozatának elfogadásáról

text:
Fontos jogi nyilatkozat

|

31994D0111

Hivatalos Lap L 056 , 26/02/1994 o. 0027 - 0027 finn különkiadás fejezet 2 kötet 11 o. 0067  svéd különkiadás fejezet 2 kötet 11 o. 0067

		A Tanács határozata(1993. december 16.)a kereskedelmi célú közúti járművek ideiglenes behozataláról szóló vámegyezmény (1956) megkötéséről és az Egyesült Nemzeteknek az ideiglenes behozatali okmányok ("carnets de passage en douane" és CPD-igazolványok) kereskedelmi célú közúti járművekre való alkalmazhatóságáról szóló 1993. július 2-i határozatának elfogadásáról(94/111/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére, illetve 228. cikk (2) bekezdésére;tekintettel a Bizottság javaslatára,mivel az Egyesült Nemzetek Szervezete égisze alatt tárgyalt, Genfben 1956. május 18-án kelt, a kereskedelmi célú közúti járművek ideiglenes behozataláról szóló vámegyezmény a kereskedelmi célú közúti járműveknek a Közösség és harmadik országok vámterületére történő ideiglenes behozatalának feltételeit és eljárását szabályozza, és olyan vámegyezmény, amely a nemzetközi kereskedelem bővítését elősegítheti;mivel a 33. cikk (2a.) bekezdésének értelmében ez az egyezmény a regionális gazdasági integrációs szervezetek csatlakozása előtt nyitva áll;mivel továbbá a Közösség valamennyi tagállama Szerződő Félként vesz részt az egyezményben;mivel amennyiben a Közösség Szerződő Féllé válik, csatlakozási okiratot kell letétbe helyeznie az Egyesült Nemzetek Szervezetének főtitkáránál;mivel a kereskedelmi célú közúti járművek ideiglenes behozatalára vonatkozó jelenlegi közösségi rendelkezések megfelelnek ezen Egyezmény rendelkezéseinek, és így nincs szükség arra, hogy az Egyezmény 38. cikkével kapcsolatban bárminemű fenntartást rögzítsenek;mivel célszerű elfogadni ezen Egyezményt;mivel ugyanakkor célszerűnek tűnik elfogadni az Egyesült Nemzetek Szervezetének az ideiglenes behozatali okmányok ("carnets de passage en douane" és CPD-igazolványok) kereskedelmi célú közúti járművekre való alkalmazhatóságáról szóló 1993. július 2-i határozatát;A KÖVETKEZŐKÉPPEN HATÁROZOTT:1. cikk(1) A Közösség elfogadja a kereskedelmi célú közúti járművek ideiglenes behozataláról szóló vámegyezményt.Az Egyezmény szövegét az I. melléklet tartalmazza.(2) A Közösség az e határozathoz mellékelt II. mellékletben foglalt feltételek mellett elfogadja az Egyesült Nemzetek Szervezetének az ideiglenes behozatali okmányok ("carnets de passage en douane" és CPD-igazolványok) kereskedelmi célú közúti járművekre való alkalmazhatóságáról szóló 1993. július 2-i határozatát.2. cikk(1) A Tanács elnöke felhatalmazást kap arra, hogy kijelölje azt a személyt, aki a Közösség nevében az Egyezményhez való csatlakozásról szóló csatlakozási okirat letétbe helyezésére jogosult.(2) Az ily módon kijelölt személy értesíti az Egyesült Nemzetek Szervezetének főtitkárát a határozat elfogadásáról.(3) A Bizottság felhatalmazást kap, hogy a tagállamokkal folytatandó konzultációt és az 1. bekezdésben említett csatlakozási okirat letétbe helyezését követően az Egyesült Nemzetek főtitkárát az Egyezmény 33. cikk (2a) bekezdésének értelmében tájékoztassa.Kelt Brüsszelben, 1993. december 16-án.a Tanács részérőlaz elnökR. Urbain--------------------------------------------------


title: A Tanács (EU) 2017/1908 határozata (2017. október 12.) a schengeni vívmányok Vízuminformációs Rendszerre vonatkozó egyes rendelkezéseinek a Bolgár Köztársaságban és Romániában való hatályba léptetéséről

text:
               19.10.2017

               HU

               Az Európai Unió Hivatalos Lapja

               L 269/39

         A TANÁCS (EU) 2017/1908 HATÁROZATA
   (2017. október 12.)
   a schengeni vívmányok Vízuminformációs Rendszerre vonatkozó egyes rendelkezéseinek a Bolgár Köztársaságban és Romániában való hatályba léptetéséről
   AZ EURÓPAI UNIÓ TANÁCSA,
   tekintettel a Bolgár Köztársaság és Románia csatlakozási okmányára és különösen annak 4. cikke (2) bekezdésére,
   tekintettel az Európai Parlament véleményére (1),
   mivel:

               (1)

               A 2005-ös csatlakozási okmány 4. cikke (2) bekezdése első albekezdésének megfelelően a schengeni vívmányok azon rendelkezéseit, amelyeket a nevezett okmány II. melléklete – amelyhez Bulgária és Románia a csatlakozáskor csatlakozik – nem sorol fel, csak akkor kell Bulgáriában és Romániában alkalmazni, ha a Tanács így határoz azt követően, hogy megbizonyosodott róla, hogy az adott állam teljesíti-e a schengeni vívmányok valamennyi részének alkalmazásához szükséges feltételeket.

               (2)

               A Tanács 2011. június 9-én a vonatkozó schengeni értékelési eljárásoknak megfelelően megállapította, hogy Bulgária és Románia teljesítette a schengeni vívmányok alkalmazásához szükséges feltételeket az összes területen, vagyis a légi határok, a szárazföldi határok, a rendőrségi együttműködés, az adatvédelem, a Schengeni Információs Rendszer, a tengeri határok és a vízumok területén.

               (3)

               Az 565/2014/EU európai parlamenti és tanácsi határozattal (2) összhangban bevezetésre került a személyek külső határokon történő ellenőrzésének egyszerűsített rendszere. Ez a rendszer azon alapul, hogy Bulgária, Horvátország, Ciprus és Románia bizonyos okmányokat, konkrétan a schengeni vízumokat egyoldalúan egyenértékűként ismerik el a területükön történő átutazás és a bármely 180 napos időszakban 90 napot nem meghaladó tervezett tartózkodás céljából kiadott nemzeti vízumaikkal.

               (4)

               Ezen határozat hatálybalépésének időpontjától helyénvaló, hogy Bulgária és Románia hozzáférhessen a Vízuminformációs Rendszerhez (VIS) a benne tárolt adatokba – csak olvasható módban való – betekintés céljából, az adatok bevitelére, módosítására vagy törlésére való jogosultság nélkül. Ennek célja nemzeti vízumkérelmezési eljárásuk megkönnyítése és azok keretében a schengeni vízumok hamisítása és az azokkal való bármilyen visszaélés megelőzése érdekében, mégpedig a vízumok érvényességének és hitelességének a VIS-ben tárolt adatokkal való összevetés alapján történő ellenőrzése útján, a következő célokból: a külső határokon működő határátkelőhelyeken és a tagállamok területén végzett ellenőrzés megkönnyítése a schengeni vízummal rendelkező harmadik országbeli állampolgárok tekintetében, a nemzetközi védelem iránti kérelmek megvizsgálásáért felelős tagállam megállapításának megkönnyítése, az ilyen kérelmek vizsgálatának megkönnyítése, valamint a tagállamok területén tapasztalható belső biztonság szintjének növelése a súlyos bűnözés és a terrorizmus elleni küzdelem elősegítése révén. A VIS-adatokba való betekintést és azok felhasználását lehetővé tevő hozzáférés révén várhatóan könnyebben azonosíthatók azok a személyek, akik esetleg nem vagy már nem teljesítik az érintett tagállam területére való belépés vagy területén való tartózkodás feltételeit.

               (5)

               Kívánatos ezért egy olyan határozat elfogadása, amely hatályba lépteti a VIS megfelelő, a mellékletben említett rendelkezéseit, valamint e rendelkezések minden későbbi módosítását. E rendelkezéseket csak annyiban kell hatályba léptetni, amennyiben azok a VIS-adatokba – csak olvasható módban – való betekintés céljából biztosítandó hozzáféréssel kapcsolatosak. Bulgária és Románia számára ezért engedélyezni kell, hogy a VIS-adatokhoz az azokba való betekintés céljából hozzáférjenek, a hatályba léptetett rendelkezésekben meghatározott eljárásokkal és feltételekkel összhangban. A mellékletnek tartalmaznia kell a schengeni vívmányok azon vonatkozó rendelkezéseit, amelyek a VIS-adatokba való betekintés céljából biztosítandó hozzáféréssel kapcsolatosak. Az 1077/2011/EU európai parlamenti és tanácsi rendelet (3), a 2004/512/EK tanácsi határozat (4) és a 2006/648/EK bizottsági határozat (5) már alkalmazandó Bulgáriára és Romániára. Ezek a jogi aktusok ezért nem szerepelnek a mellékletben:

               (6)

               Kívánatos továbbá, hogy kijelölni azt az időpontot, amelytől kezdődően a schengeni vívmányok VIS-sel kapcsolatos említett rendelkezéseit – a 767/2008/EK európai parlamenti és tanácsi rendeletnek (6) megfelelően – Bulgáriára és Romániára alkalmazni kell. Az alkalmazást mihamarabb meg kell kezdeni azt követően, hogy az eu-LISA értesítést küldött arról, hogy az összes vonatkozó átfogó tesztelés sikerrel zárult.

               (7)

               Az ellenőrzéseknek az érintett tagállamok belső határain való megszüntetése és e tagállamoknak a közös vízumpolitikára vonatkozó schengeni vívmányok teljes körű alkalmazásában való részvétele külön tanácsi határozat tárgyát kell, hogy képezze, melyet a 2005. évi csatlakozási okmány 4. cikkének (2) bekezdése értelmében egyhangúlag kell elfogadni. Az említett határozat elfogadásáig, amely Bulgária és Románia tekintetében hatályba lépteti a rövid távú tartózkodásra jogosító vízumok területén alkalmazandó – nevezetesen a Vízumkódexet (7) és az annak végrehajtása céljából elfogadott rendelkezéseket is magában foglaló – azon rendelkezéseket, amelyek nem szerepelnek e határozat mellékletében, Bulgária és Románia nem állíthat ki schengeni vízumokat, és továbbra is a nemzeti joguk szerinti, rövid távú tartózkodásra jogosító vízumokat kell kiállítaniuk. Az említett határozatban megállapított időpontig fenn kell tartani a VIS használatára vonatkozó, ezen határozatból eredő korlátozásokat, különösen a vonatkozó adatok VIS-be való bevitelének jogára vonatkozókat.

               (8)

               Az érintett átmeneti időszakban azonban kívánatos engedélyezni Bulgária és Románia illetékes vízumhatóságai számára, hogy hozzáférjenek a VIS-hez az adatokba – csak olvasható módban – való betekintés érdekében, a nemzeti joguk szerint általuk kiállított, rövid távú tartózkodásra jogosító vízumok iránti kérelmek vizsgálata és az azokkal kapcsolatos határozatok céljából, ideértve a vonatkozó nemzeti rendelkezéseiknek megfelelően kiállított vízumok megsemmisítésére, visszavonására, vagy érvényességi idejük meghosszabbítására vagy lerövidítésére vonatkozó határozatokat is.

               (9)

               mivel Bulgária és Románia tekintetében a 2005. évi csatlakozási okmány 4. cikke (2) bekezdésének megfelelően lezárult az alkalmazandó schengeni értékelési eljárások szerinti ellenőrzés, az 1053/2013/EU tanácsi rendelet (8) 1. cikke (1) bekezdésének b) pontja szerinti ellenőrzésre nem kerül sor ezen tagállamok vonatkozásában. E határozat elfogadását követően a mellékletben felsorolt rendelkezések csak azt követően léphetnek hatályba, miután Bulgária és/vagy Románia tekintetében az eu-LISA sikerrel lezárta az átfogó tesztelést, és erről megfelelő módon értesítést küldtek a Bizottságnak. Ezenfelül kívánatos, hogy Bulgária és Románia tagállami és bizottsági szakértőket hívjon meg az érintett rendelkezések alkalmazásának ellenőrzése céljából.

               (10)

               Izland és Norvégia tekintetében ez a határozat az Európai Unió Tanácsa, valamint az Izlandi Köztársaság és a Norvég Királyság közötti, az utóbbiaknak a schengeni vívmányok végrehajtására, alkalmazására és fejlesztésére irányuló társulásáról szóló megállapodás (9) értelmében a schengeni vívmányok azon rendelkezéseinek továbbfejlesztését képezi, amelyek a 1999/437/EK tanácsi határozat (10) 1. cikkének B. és G. pontjában említett területhez tartoznak.

               (11)

               Svájc tekintetében ez a határozat az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás (11) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozatnak a 2008/146/EK tanácsi határozat (12) 3. cikkével együtt értelmezett 1. cikke B. és G. pontjában említett területhez tartoznak.

               (12)

               Liechtenstein tekintetében ez a határozat az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról aláírt jegyzőkönyv (13) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozatnak a 2011/350/EU tanácsi határozat (14) 3. cikkével együtt értelmezett 1. cikke B. és G. pontjában említett területhez tartoznak,

         ELFOGADTA EZT A HATÁROZATOT:
   1. cikk
   (1)   A schengeni vívmányok Vízuminformációs Rendszerre (VIS) vonatkozó, a a mellékletben említett rendelkezéseit alkalmazni kell Bulgáriára és Romániára az egymás közötti, továbbá a Belga Királysággal, a Cseh Köztársasággal, a Dán Királysággal, a Németországi Szövetségi Köztársasággal, az Észt Köztársasággal, a Görög Köztársasággal, a Spanyol Királysággal, a Francia Köztársasággal, az Olasz Köztársasággal, a Lett Köztársasággal, a Litván Köztársasággal, a Luxemburgi Nagyhercegséggel, Magyarországgal, a Máltai Köztársasággal, a Holland Királysággal, az Osztrák Köztársasággal, a Lengyel Köztársasággal, a Portugál Köztársasággal, a Szlovén Köztársasággal, a Szlovák Köztársasággal, a Finn Köztársasággal és a Svéd Királysággal, valamint az Izlandi Köztársasággal, a Liechtensteini Hercegséggel, a Norvég Királysággal és a Svájci Államszövetséggel való kapcsolataikban. Az említett rendelkezéseket azt követően kell alkalmazni, hogy a mellékletben felsorolt rendelkezésekhez kapcsolódó, az eu-LISA által elvégzendő átfogó tesztek mindegyike sikeresen lezárult, továbbá Bulgária és Románia, valamint a Bizottság az említett tesztek sikeres lezárásáról értesítést kapott. Továbbá, Bulgária és Románia tagállami és bizottsági szakértőket hívhat meg az érintett rendelkezések alkalmazásának ellenőrzése céljából.
   (2)   Mindaddig, amíg a Tanács nem fogad el határozatot a határellenőrzésnek az érintett tagállamok belső határain való megszüntetéséről, Bulgária és Románia illetékes vízumhatóságai hozzáférhetnek a VIS-hez az adatokba – csak olvasható módban – való betekintés érdekében, az alábbiak céljából:

               a)

               a Bulgária és Románia által nemzeti joguknak megfelelően kiállítandó, rövid távú tartózkodásra jogosító vízumok iránti kérelmek vizsgálata;

               b)

               döntés az említett kérelmekről, ideértve a vonatkozó nemzeti rendelkezéseikkel összhangban kiállított vízumok megsemmisítésére, visszavonására, illetve érvényességi idejük meghosszabbítására vagy lerövidítésére vonatkozó határozatokat is.

         2. cikk
   Ez a határozat az elfogadásának napján lép hatályba.
   Ezt a határozatot attól a Bizottság által meghatározandó naptól kezdődően kell alkalmazni, amelyen Bulgária és Románia értesíti a Bizottságot arról, hogy az 1. cikk (1) bekezdésében említett átfogó tesztelés sikeresen lezárult.
   3. cikk
   Ezt a határozatot a Szerződéseknek megfelelően kell alkalmazni.

      Kelt Luxembourgban, 2017. október 12-én.

            a Tanács részéről

            az elnök

         U. REINSALU

      (1)  2017. október 4-i vélemény (a Hivatalos Lapban még nem tették közzé).

      (2)  Az Európai Parlament és a Tanács 565/2014/EU határozata (2014. május 15.) a személyek külső határokon történő, egyes okmányoknak a Bulgária, Horvátország, Ciprus és Románia által a területükön történő átutazás és a bármely 180 napos időszakban 90 napot nem meghaladó tervezett tartózkodás céljából kiadott nemzeti vízumaikkal egyenértékűként való egyoldalú elismerésén alapuló ellenőrzése egyszerűsített rendszerének bevezetéséről, valamint a 895/2006/EK és az 582/2008/EK határozat hatályon kívül helyezéséről (HL L 157., 2014.5.27., 23. o.).

      (3)  Az Európai Parlament és a Tanács 1077/2011/EU rendelete (2011. október 25.) a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség létrehozásáról (HL L 286., 2011.11.1., 1. o.).

      (4)  A Tanács 2004/512/EK határozata (2004. június 8.) a Vízuminformációs Rendszer létrehozásáról (VIS) (HL L 213., 2004.6.15., 5. o.).

      (5)  A Bizottság 2006/648/EK határozata (2006. szeptember 22.) a Vízuminformációs Rendszer kifejlesztésével kapcsolatos biometrikus jellemzőkre vonatkozó szabványokról szóló műszaki előírások megállapításáról (HL L 267., 2006.9.27., 41. o.).

      (6)  Az Európai Parlament és a Tanács 767/2008/EK rendelete (2008. július 9.) a vízuminformációs rendszerről (VIS) és a rövid távú tartózkodásra jogosító vízumokra vonatkozó adatok tagállamok közötti cseréjéről (VIS-rendelet) (HL L 218., 2008.8.13., 60. o.).

      (7)  Az Európai Parlament és a Tanács 810/2009/EK rendelete (2009. július 13.) a Közösségi Vízumkódex létrehozásáról (vízumkódex) (HL L 243., 2009.9.15., 1. o.).

      (8)  A Tanács 1053/2013/EU rendelete (2013. október 7.) a schengeni vívmányok alkalmazását ellenőrző értékelési és monitoringmechanizmus létrehozásáról és a végrehajtó bizottságnak a Schengent Értékelő és Végrehajtását Felügyelő Állandó Bizottság létrehozásáról szóló 1998. szeptember 16-i határozatának hatályon kívül helyezéséről (HL L 295., 2013.11.6., 27. o.).

      (9)  HL L 176., 1999.7.10., 36. o.

      (10)  A Tanács 1999/437/EK határozata (1999. május 17.) az Európai Unió Tanácsa, valamint az Izlandi Köztársaság és a Norvég Királyság között, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról (HL L 176., 1999.7.10., 31. o.).

      (11)  HL L 53., 2008.2.27., 52. o.

      (12)  A Tanács 2008/146/EK határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.).

      (13)  HL L 160., 2011.6.18., 21. o.

      (14)  A Tanács 2011/350/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 19. o.).

      MELLÉKLET

         A schengeni vívmányok VIS-re vonatkozó, Bulgária és Románia tekintetében hatályba léptetendő rendelkezéseinek jegyzéke

                  1.

                  A Benelux Gazdasági Unió államai, a Németországi Szövetségi Köztársaság és a Francia Köztársaság kormányai között létrejött, a közös határaikon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló egyezmény (Schengeni Egyezmény) (HL L 239., 2000.9.22., 19. o.) 1. cikke, valamint 126–130. cikke, amennyiben kapcsolódnak az ebben a mellékletben hivatkozott más rendelkezésekhez;

                  2.

                  A Vízuminformációs Rendszer létrehozásáról (VIS) szóló, 2004. június 8-i 2004/512/EK tanácsi határozat (HL L 213., 2004.6.15., 5 o.).

                  3.

                  A vízuminformációs rendszerről (VIS) és a rövid távú tartózkodásra jogosító vízumokra vonatkozó adatok tagállamok közötti cseréjéről szóló, 2008. július 9-i 767/2008/EK európai parlamenti és tanácsi rendelet (VIS-rendelet) (HL L 218., 2008.8.13., 60. o.) alábbi rendelkezései:

                              —

                              az I. fejezet a 6. cikk (1) bekezdésének kivételével,

                              —

                              a 15. cikk, amely értelemszerűen alkalmazandó a Bulgária és Románia által nemzeti joguknak megfelelően kiállítandó, rövid távú tartózkodásra jogosító vízumok iránti kérelmek vizsgálatára, ideértve az említett kérelmek tekintetében hozott határozatokat is,

                              —

                              a III. fejezet,

                              —

                              az V. fejezet a 31. cikk (2) és (3) bekezdésének kivételével,

                              —

                              a VI. és VII. fejezet az 50. cikk (6) bekezdésének kivételével.

                  4.

                  A vízuminformációs rendszerhez (VIS) a tagállamok kijelölt hatóságai, valamint az Europol számára a terrorcselekmények és egyéb súlyos bűncselekmények megelőzése, felderítése és kivizsgálása érdekében, betekintés céljából történő hozzáférésről szóló, 2008. június 23-i 2008/633/IB tanácsi határozat (HL L 218., 2008.8.13., 129. o.);

                  5.

                  A Közösségi Vízumkódex létrehozásáról szóló, 2009. július 13-i 810/2009/EK európai parlamenti és tanácsi rendelet (Vízumkódex) (HL L 243., 2009.9.15., 1. o.) 21. cikkének (2) bekezdése, 37. cikkének (1) bekezdése és 43. cikkének (5) bekezdése;

                  6.

                  A Bizottság 2009. október 9-i 2009/756/EK határozata az ujjlenyomatok felbontásával, valamint biometrikus azonosításra, illetve a vízuminformációs rendszerben történő ellenőrzésre való felhasználásukkal kapcsolatos előírások megállapításáról (HL L 270., 2009.10.15., 14. o.).

                  7.

                  A Bizottság 2009. november 30-i 2009/876/EK határozata a Vízuminformációs Rendszerben az adatok beviteléhez és a kérelmek összekapcsolásához, az adatokhoz való hozzáféréshez, az adatok módosításához, törléséhez és az adatok törlésének előrehozásához, valamint az adatfeldolgozási műveletekre vonatkozó nyilvántartás vezetéséhez és a bejegyzésekhez való hozzáféréshez szükséges technikai végrehajtási intézkedések elfogadásáról (HL L 315., 2009.12.2., 30. o.), amennyiben e határozat kapcsolódik a vízumkérelmek vizsgálatához;

                  8.

                  A személyek határátlépésére irányadó szabályok uniós kódexéről (Schengeni határ-ellenőrzési kódex) szóló, 2016. március 9-i (EU) 2016/399 európai parlamenti és tanácsi rendelet (HL L 77., 2016.3.23., 1. o.) II. címe és mellékletei, amennyiben kapcsolódnak a VIS-hez.


title: 2013/16/EU: Az Európai Parlament és a Tanács határozata ( 2012. december 12. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2011/018 ES/País Vasco Productos metálicos” referenciaszámú kérelme)

text:
               12.1.2013

               HU

               Az Európai Unió Hivatalos Lapja

               L 8/15

         AZ EURÓPAI PARLAMENT ÉS A TANÁCS HATÁROZATA
   (2012. december 12.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2011/018 ES/País Vasco Productos metálicos” referenciaszámú kérelme)
   (2013/16/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1), és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               Az EGAA hatályát kiterjesztették a 2009. május 1. és 2011. december 30. között benyújtott kérelmek olyan munkavállalók támogatása érdekében, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Spanyolország País Vasco (Baszkföld) (ES21) NUTS II. szintű régiójában a NACE Rev.2. rendszer szerinti 25. ágazatban (Fémfeldolgozási termék gyártása, kivéve gépek és berendezések) működő 423 vállalatnál történt elbocsátásokra tekintettel 2011. december 28-án az EGAA igénybevétele iránti kérelmet nyújtott be, 2012. szeptember 5-ig pedig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 1 299 545 EUR rendelkezésre bocsátására tesz javaslatot.

               (5)

               Az EGAA-t ezért igénybe kell venni a Spanyolország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2012. évi általános költségvetésének keretein belül az Európai Globalizációs Alkalmazkodási Alapból 1 299 545 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2012. december 12-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         A. D. MAVROYIANNIS

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2010/479/EU: A Tanács határozata ( 2010. július 12. ) a 2/2000 EU–Mexikó vegyes tanácsi határozatnak a származó termék fogalmának meghatározásáról és az igazgatási együttműködés módszereiről szóló III. mellékletével kapcsolatban az Európai Unió által az EU–Mexikó Vegyes Bizottságban elfogadandó álláspontról

text:
               4.9.2010

               HU

               Az Európai Unió Hivatalos Lapja

               L 234/14

         A TANÁCS HATÁROZATA
   (2010. július 12.)
   a 2/2000 EU–Mexikó vegyes tanácsi határozatnak a származó termék fogalmának meghatározásáról és az igazgatási együttműködés módszereiről szóló III. mellékletével kapcsolatban az Európai Unió által az EU–Mexikó Vegyes Bizottságban elfogadandó álláspontról
   (2010/479/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,
   tekintettel az Európai Bizottság javaslatára,
   mivel:

               (1)

               Az 1997. december 8-án Brüsszelben aláírt, egyrészről az Európai Közösség és tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodással (1) létrehozott EU–Mexikó Vegyes Tanács 2/2000 határozatához (2) (a továbbiakban: 2/2000 határozat) fűzött V. együttes nyilatkozat (3) arra kötelezi a megállapodással létrehozott EU–Mexikó Vegyes Bizottságot, hogy vizsgálja meg, szükséges-e a 2/2000 határozat III. mellékletének II.(a) függelékében található 2. és 3. megjegyzésben megállapított származási szabályok alkalmazási időszakát a 2003. június 30. utáni időszakra is kiterjeszteni.

               (2)

               2004. március 22-én, illetőleg 2007. június 14-én elfogadott 1/2004 (4) és 1/2007 (5) határozatával a Vegyes Bizottság az említett megjegyzésekben megállapított származási szabályok alkalmazási időszakát 2006. június 30-ig, illetőleg 2009. június 30-ig meghosszabbította.

               (3)

               Az irányadó gazdasági feltételeknek az V. együttes nyilatkozat értelmében végrehajtott elemzése alapján a 2/2000 határozat III. melléklete II.(a) függelékében található 2. és 3. megjegyzésben megállapított származási szabályok alkalmazási időszakát helyénvaló átmenetileg ismételten meghosszabbítani, és ezáltal biztosítani az említett határozatban meghatározott kölcsönös előnyök alkalmazásának folyamatosságát.

               (4)

               A 2/2000 határozat III. mellékletének II.(a) függelékében található 2. és 3. megjegyzésben megállapított származási szabályok alkalmazási időszakának legutóbbi meghoszabbítása, amelyről az 1/2007 vegyes bizottsági határozat rendelkezett, 2009. június 30-ig volt alkalmazandó, ezért a jelenlegi gazdasági feltételek megzavarásának elkerülése érdekében az új meghosszabbításra vonatkozó javasolt határozatot visszamenőleges hatállyal, 2009. július 1-jétől helyénvaló alkalmazni,

         ELFOGADTA EZT A HATÁROZATOT:
   1. cikk
   A 2/2000 határozat III. mellékletével kapcsolatban az Európai Unió által az EU–Mexikó Vegyes Bizottságban képviselendő álláspontot a vegyes bizottsági határozatra vonatkozó csatolt tervezet tartalmazza.
   2. cikk
   A vegyes bizottság határozatát az Európai Unió Hivatalos Lapjában közzé kell tenni.

      Kelt Brüsszelben, 2010. július 12-én.

            a Tanács részéről

            az elnök

         S. LARUELLE

      (1)  HL L 276., 2000.10.28., 45. o.

      (2)  HL L 157., 2000.6.30., 10. o és HL L 245., 2000.9.29., 1. o (mellékletek).

      (3)  HL L 245., 2000.9.29., 1167. o

      (4)  HL L 113., 2004.4.20., 60. o.

      (5)  HL L 279., 2007.10.23., 15. o.

      MELLÉKLET

         Javaslat:
         AZ EU–MEXIKÓ VEGYES BIZOTTSÁG …/2009 HATÁROZATA
         (…)
         a 2000. március 23-i 2/2000 EU–Mexikó vegyes tanácsi határozatnak a származó termék fogalmának meghatározásáról és az igazgatási együttműködés módszereiről szóló III. mellékletéről
         A VEGYES BIZOTTSÁG,
         tekintettel a 2000. március 23-i 2/2000 EU–Mexikó vegyes tanácsi határozatra (a továbbiakban: 2/2000 határozat) és különösen annak a származó termék fogalmának meghatározásáról és az igazgatási együttműködés módszereiről szóló III. melléklete II.(a) függelékében található 2. és 3. megjegyzésre, valamint a kapcsolódó V. együttes nyilatkozatra,
         mivel:

                     (1)

                     A 2/2000 határozat III. melléklete megállapítja a megállapodás részes feleinek területéről származó termékekre vonatkozó származási szabályokat.

                     (2)

                     Az V. együttes nyilatkozat értelmében amennyiben a 2/2000 határozat III. mellékletének II.(a) függelékében található 2. és 3. megjegyzésben foglalt származási szabályok megállapításának alapjául szolgáló gazdasági feltételek még mindig fennállnak, a vegyes bizottságnak felül kell vizsgálnia, hogy az említett megjegyzésekben megállapított szabályok alkalmazását a 2003. június 30. utáni időszakra szükséges-e meghosszabbítani. 2004. március 22-én, illetőleg 2007. június 14-én elfogadott 1/2004 és 1/2007 határozatával az EU–Mexikó Vegyes Bizottság a 2/2000 határozat III. melléklete II.(a) függelékében található 2. és 3. megjegyzésben megállapított származási szabályok alkalmazási időszakát 2006. június 30-ig, illetőleg 2009. június 30-ig meghosszabbította.

                     (3)

                     Az irányadó gazdasági feltételeknek az V. együttes nyilatkozat értelmében végrehajtott elemzése alapján – a 2/2000 határozat rendelkezései szerinti kölcsönös előnyök alkalmazása folyamatosságának biztosítása érdekében – a 2/2000 határozat III. melléklete II.(a) függelékében található 2. és 3. megjegyzésben megállapított származási szabályok alkalmazási időszakát helyénvaló átmenetileg meghosszabbítani,

               A KÖVETKEZŐKÉPPEN HATÁROZOTT:
         1. cikk
         A 2/2000 határozat III. mellékletének II.(a) függelékében található 2. és 3. megjegyzésben megállapított származási szabályokat – a 2/2000 határozat III. mellékletének II. függelékében megállapított származási szabályok helyett – 2014. június 30-ig kell alkalmazni.
         2. cikk
         Ez a határozat azon a napon lép hatályba, amikor a felek kicserélik a jogi eljárásaik elvégzését tanúsító írásbeli értesítéseket.
         Az 1. cikkben foglalt rendelkezést 2009. július 1-jétől kell alkalmazni.

            Kelt Brüsszelben,

                  a Vegyes Bizottság részéről

                  az elnök


title: A Tanács határozata (1987. szeptember 28.) az Európai Gazdasági Közösség és a Libanoni Köztársaság közötti együttműködési megállapodás kiegészítő jegyzőkönyvének elfogadásáról

text:
Fontos jogi nyilatkozat

|

31987D0513

Hivatalos Lap L 297 , 21/10/1987 o. 0028 - 0028 finn különkiadás fejezet 11 kötet 13 o. 0063  svéd különkiadás fejezet 11 kötet 13 o. 0063

		A Tanács határozata(1987. szeptember 28.)az Európai Gazdasági Közösség és a Libanoni Köztársaság közötti együttműködési megállapodás kiegészítő jegyzőkönyvének elfogadásáról(87/513/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 238. cikkére,tekintettel a Bizottság ajánlására,tekintettel az Európai Parlament hozzájárulására [1],mivel jóvá kell hagyni az Európai Gazdasági Közösség és a Libanoni Köztársaság között 1977. május 3-án Brüsszelben aláírt együttműködési megállapodás [2] kiegészítő jegyzőkönyvét,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Libanoni Köztársaság közötti együttműködési megállapodás kiegészítő jegyzőkönyvét a Közösség nevében a Tanács jóváhagyja.A jegyzőkönyv szövegét csatolták e határozathoz.2. cikkA jegyzőkönyv [3] 5. cikkében előírt értesítést a Tanács elnöke küldi meg.3. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 1987. szeptember 28-án.a Tanács részérőlaz elnökB. Haarder[1] 1987. szeptember 16-i hozzájárulás (a Hivatalos Lapban még nem tették közzé).[2] HL L 267., 1978.9.27., 2. o.[3] A jegyzőkönyv hatálybalépésének napját a Tanács Főtitkársága az Európai Közösségek Hivatalos Lapjában közzéteszi.--------------------------------------------------


title: 2006/212/EK: A Tanács határozata ( 2006. március 14. ) a nemzeti központi bankok külső könyvvizsgálóiról szóló 1999/70/EK határozatnak az Öesterreichische Nationalbank külső könyvvizsgálói tekintetében történő módosításáról

text:
               16.3.2006

               HU

               Az Európai Unió Hivatalos Lapja

               L 79/25

      A TANÁCS HATÁROZATA

   (2006. március 14.)
   a nemzeti központi bankok külső könyvvizsgálóiról szóló 1999/70/EK határozatnak az Öesterreichische Nationalbank külső könyvvizsgálói tekintetében történő módosításáról
   (2006/212/EK)
   AZ EURÓPAI UNIÓ TANÁCSA,
   tekintettel a Központi Bankok Európai Rendszere és az Európai Központi Bank alapokmányáról szóló, az Európai Közösséget létrehozó szerződéshez csatolt jegyzőkönyvre, és különösen annak 27. cikke (1) bekezdésére,
   tekintettel az Európai Központi Banknak az Európai Unió Tanácsához intézett, az Öesterreichische Nationalbank külső könyvvizsgálóiról szóló, 2006. február 1-jei EKB/2006/1 ajánlására (1),
   mivel:

               (1)

               Az Európai Központi Bank (EKB) és az euro-rendszer nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálók ellenőrzik.

               (2)

               Az Öesterreichische Nationalbankról szóló szövetségi törvény 37. cikkének (1) bekezdése alapján az Öesterreichische Nationalbank (ÖeNB) közgyűlése minden évben két könyvvizsgálót és két helyettes könyvvizsgálót választ. A két helyettes könyvvizsgálót kizárólag abban az esetben bízzák meg, ha a könyvvizsgálók nem képesek elvégezni az ellenőrzést.

               (3)

               Az ÖeNB jelenlegi külső könyvvizsgálóinak megbízatása nem újítható meg a 2005-ös pénzügyi év vizsgálatát követően. Ezért külső könyvvizsgálók kinevezése szükséges a 2006-os pénzügyi évtől.

               (4)

               A közösségi és osztrák közbeszerzési jogszabályokkal összhangban az ÖeNB külső könyvvizsgálójaként a KPMG Alpen-Treuhand GmbH-t, a TPA Horwath Wirtschaftsprüfung GmbH-t, a Moore Stephens Austria Wirtschaftsprüfungsgesellschaft mbH-t és a BDO Auxilia Treuhand GmbH-t választotta ki, akik az EKB álláspontja szerint teljesítik a kijelöléshez szükséges követelményeket.

               (5)

               Az EKB Kormányzótanácsa azt ajánlotta, hogy a külső könyvvizsgálók megbízatása évente megújítható legyen azzal, hogy annak időtartama összességében nem haladhatja meg az öt évet.

               (6)

               Helyénvaló az EKB Kormányzótanácsának ajánlását követni, és ennek megfelelően az 1999/70/EK tanácsi határozatot (2) módosítani,

         A KÖVETKEZŐKÉPPEN HATÁROZOTT:
   1. cikk
   Az 1999/70/EK határozat 1. cikkének (9) bekezdése helyébe a következő szöveg lép:

      „(9)   A KPMG Alpen-Treuhand GmbH-t és a TPA Horwath Wirtschaftsprüfung GmbH-t mint az Öesterreichische Nationalbank (ÖeNB) külső könyvvizsgálóját a Tanács a 2006-os pénzügyi évre együttesen jóváhagyja.
      A Moore Stephens Austria Wirtschaftsprüfungsgesellschaft mbH-t és a BDO Auxilia Treuhand GmbH-t mint az ÖeNB helyettes könyvvizsgálóját a Tanács a 2006-os pénzügyi évre együttesen jóváhagyja.
      Ez a megbízatás évente megújítható azzal, hogy annak időtartama összességében nem haladhatja meg az öt évet, és legkésőbb a 2010-es pénzügyi évvel megszűnik.”

   2. cikk
   Erről a határozatról az Európai Központi Bankot értesíteni kell.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. március 14-én.

            a Tanács részéről

            az elnök

         K.-H. GRASSER

      (1)  HL C 34., 2006.2.10., 30. o.

      (2)  HL L 22., 1999.1.29., 69. o. A legutóbb a 2005/866/EK határozattal (HL L 318., 2005.12.6., 25. o.) módosított határozat.